На петнадесетгодишна възраст Типу Султан придружава баща си Хайдар Али в Първата англо-майсорска война. Помага на баща си да победи британците във Втората англо-майсорска война (1781-1784) и преговаря за Договора от Мангалор с тях, последният случай, когато индийски владетел диктувал условия на британците. Победен е обаче в Третата англо-майсорска война (1789-1792), довела до загубата на половината майсорска територия, трябвало да плати три милиона рупии на британците и да даде двама свои синове като заложници в очакване на плащането. В Четвъртата англо-майсорска война Типу Султан е разгромен от комбинираните сили на Британската източноиндийска компания, низамът на Хайдерабад и в по-малка степен Траванкор и маратхите. След едномесечна обсада Типу Султан загива, отбранявайки столицата си Шрирангапатана, на 4 май 1799 г. Първият офицер, който открива тялото на Типу Султан е полковник Артър Уелсли, който потвърждава смъртта му чрез проверка на пулса. Уелсли е назначен за губернатор на Майсор. Притежанията на Типу Султан и много от богатствата на града са откарани в Англия.